CONSILIUL JUDEȚEAN IAȘI

DIRECȚIA GENERALĂ DE ASISTENȚĂ SOCIALĂ

ȘI PROTECȚIA COPILULUI IAȘI

SE APROBĂ,

DIRECTOR GENERAL,
ION FLORIN

FIȘA POSTULUI

Nr. .....

A.Informații generale privind postul: 

Numele și prenumele ocupantului postului: 

1. Nivelul postului: 


a) conducere/ coordonare


b) execuție

2. Denumirea postului: PSIHOLOG (263411); Personal de specialitate de îngrijire și asistență conform H.G. nr. 867/2015, actualizată; Serviciul Social/Centrul de Servicii Sociale: 
3. Gradul/treapta profesional/ă - Completați după caz!

4. Scopul principal al postului: 

· Evaluarea, consilierea, recuperarea și abilitarea/reabilitarea psihică a beneficiarilor cu nevoi sociale sau speciale din instituție în vederea reintegrării/integrării familiale/socio-profesionale; Planificarea și realizarea de intervenții specifice în vederea evaluării/reevaluării/sprijinirii și monitorizării copiilor care beneficiază de măsuri de protecție de tip rezidențial sau care frecventează CZ ;

· Realizarea evaluării de specialitate și intervenției psihologice în vederea stimulării și dezvoltării beneficiarului, soluționării/ ameliorării tulburărilor emoționale, comportamentale și de personalitate ale beneficiarilor cu nevoi sociale sau speciale;

· Analiza și corectarea fenomenelor de inadaptare sociala a beneficiarilor cu nevoi sociale sau speciale;

· Asigurarea dobândirii/consolidării de către beneficiarii cu nevoi sociale sau speciale a deprinderilor de viață independentă și sprijinirea reintegrării/integrării familiale și socio-profesionale;

B. Condițiile specifice pentru ocuparea postului:  

1. Studii de specialitate: studii superioare de specialitate în psihologie;

2. Perfecționări (specializări): în cadrul programelor de formare specializata și perfecționare în domeniul psihologiei și protecției copilului, în concordanță cu categoria de beneficiari ai serviciilor sociale (beneficiari cu nevoi sociale sau speciale, ocrotiți în sistemul de protecție de tip rezidențial sau care frecventează centrul de zi) și în concordanță cu categoria de persoane cu care interacționează pe parcursul activității (alti profesioniști, părinți, studenți, voluntari, etc.), perfecționări realizate în vederea menținerii competenței pe post.

3. Cunoștinte de operare/programare pe calculator (necesitate și nivel): - Completați după caz!

4. Limbi străine (necesitate și nivel) cunoscute: - Completați după caz!

5. Abilitați, calități și aptitudini necesare:

· Cunoaște metodele și tehnicile de intervenție specifice și legislația în domeniul protecției  copilului;

· Capacitate de lucru în mod individual și în echipă;

· Adaptabilitate, flexibilitate și rezistență la stres;

· Capacitatea de a stabili relații, perseverență, toleranță, calm, responsabilitate, abilități de comunicare interpersonală, deschidere, receptivitate la nou, abilitați emaptice;

· Motivație puternică pentru munca cu copiii/tinerii cu nevoi sociale sau speciale ;

· Capacitate ridicată de adaptare la cerințele postului și interes pentru perfecționare permanentă.

6. Cerințe specifice:  Completați după caz!

7. Competență managerială –

C. Atribuțiile postului: 

ATRIBUȚII, RESPONSABILITĂȚI GENERALE

· Asigură derularea etapelor procesului de acordare a serviciilor sociale cu respectarea prevederilor legii, a standardelor minime de calitate aplicabile și a regulamentului de organizare și funcționare;

· Colaborează cu specialiști din alte centre în vederea soluționării cazurilor, identificării de resurse etc.;

· Monitorizează respectarea standardelor minime de calitate;

· Sesizează conducerii serviciului social situații care pun în pericol siguranța beneficiarului, situații de nerespectare a prevederilor reglementărilor interne etc.;

· Întocmește rapoarte periodice cu privire la activitatea derulată și alte documente specifice în interesul beneficiarului (rapoarte de consiliere, rapoarte de vizita/întrevedere, de convorbiri telefonice, minute ale întâlnirii, rapoarte de reevaluare periodică, adresă corespondență, procese verbale activitate la grupă s.a.);

· Face propuneri de îmbunatățire a activității în vederea creșterii calității serviciului și respectării legislației;

· Alte atribuții prevăzute în standardul minim de calitate aplicabil.

ATRIBUȚII ȘI RESPONSABILITĂȚI SPECIFICE ÎN CADRUL SERVICIULUI SOCIAL DE ZI

· Asigură, prin servicii de consiliere, consilierea psihologică, sprijinirea beneficiarilor pentru a-și cunoaște propria identitate și potențialul, să-și dezvolte stima de sine, să conștientizeze responsabilitățile și drepturile ce-i revin ca minor și membru al familiei;

· În funcție de nevoile beneficiarului, sprijină educatorul să elaboreaze un program de orientare școlară și profesională, anexă la PPI, care conține obiective specifice în funcție de particularitățile fiecărui copil;

· La cererea părinților sau când situația copilului o impune, se asigură servicii de consiliere psihologică. Activitatea de consiliere se desfășoară individual și/sau în grup, în funcție de vârstă și gradul de maturitate al copiilor, într-un cabinet de specialitate sau într-un spațiu special amenajat și securizant pentru copil;

· Pe baza informațiilor rezultate din evaluarea psihologică a beneficiarului, psihologul/consilierul/psihoterapeutul responsabil întocmește programul personalizat de consiliere psihologică și/sau de psihoterapie pentru copil și, după caz, un program pentru persoanele implicate în cazul respectiv. Programul personalizat de consiliere psihologică/psihoterapie este anexă la PPI;
· Facilitează implicarea activă a copilului în procesul de elaborare și de implementare a programul personalizat de consiliere psihologică/psihoterapie, precum și a părinților acestuia/ocrotitorului/reprezentantului legal;
· Asigură reevaluarea periodică (cel puțin trimestrială) a programului personalizat de consiliere psihologică/psihoterapie și revizuirea atunci când obiectivele terapeutice nu mai corespund nevoilor copilului. Informațiile aferente se consemnează în rapoartele trimestriale. Realizarea măsurilor cuprinse în programul personalizat de consiliere psihologică/psihoterapie și evoluția copilului sunt consemnate în fișa de monitorizare a PPI;

· Ține evidența copiilor care beneficiază de servicii de consiliere psihologică;

· Informează părinții/ocrotitorii copiilor cu privire la nevoile de consiliere psihologică ale copiilor lor și se asigură că aceștia cunosc măsurile recomandate de specialist referitoare la modificarea comportamentului propriu în relația cu copilul;

· Se preocupă de amenajarea și dotarea cabinetului psihologic corespunzătoare scopului său;

· În funcție de situația particulară a fiecărui copil, realizează evaluarea nevoilor/situației copiilor, evaluare care are la baza evaluările realizate de personalul serviciilor publice de asistență socială și/sau de către structurile cu atribuții în evaluare complexă, prevăzute de lege, precum și orice alte documente emise de serviciile publice de asistentă socială sau de alte instituții/servicii publice sau private (cabinete medicale, unități de învățământ, agenții de ocupare, instituții/servicii de ordine publică, structuri specializate în combaterea traficului de persoane, în combaterea traficului de droguri etc.);
· Consemnează rezultatele evaluării în fișa de evaluare/reevaluare a beneficiarului, conținutul fișei de evaluare/reevaluare fiind adus la cunoștință copilului (în raport de vârstă și nivelul de maturitate) și a părinților acestuia/ocrotitorului/reprezentantului legal care pot solicita informații/explicații suplimentare în raport cu rezultatele evaluării;
· Realizează reevaluarea nevoilor/situației beneficiarului trimestrial precum și în cazul în care apar modificări semnificative ale statusului funcțional fizic și/sau psihic al beneficiarului și/sau a situației socio-familiale a acestuia;
· Atașează la fișa de evaluare/reevaluare a beneficiarului  documentele emise de structurile cu atribuții în evaluare complexa, de serviciile publice de asistență socială și/sau de alte servicii/instituții publice;
· Participă la întocmirea PPI (programul personalizat de intervenție)  pentru fiecare beneficiar și fișa de servicii, în colaborare cu specialiștii centrului și, dacă situația o impune, cu implicarea personalului DGASPC Iași;

· Realizează monitorizarea evoluției beneficiarului și a aplicării PPI. Aplicarea PPI se realizează de către personalul de specialitate al centrului care monitorizează și evoluția beneficiarului;
· Întocmește, pentru fiecare beneficiar, o fișă de monitorizare a PPI, în care se consemnează activitățile realizate/serviciile acordate, data furnizării acestora, observații privind situația beneficiarului și progresele înregistrate, constatate de personalul de specialitate. Fișa de monitorizare se îndosariază în dosarul de servicii al copilului și se păstrează la cabinetul de specialitate și/sau la responsabilul de caz;
· Participă la întocmirea Raportului trimestrial de evaluare al PPI, în situația beneficiarilor care frecventează centrul pe o perioada mai mare de 3 luni, când măsurile și activitățile prevăzute în PPI sunt evaluate și revizuite periodic, în funcție de evoluția situației copilului;
· Asigură serviciile de consiliere psihologică specializate, adaptate nevoilor diferitelor categorii de beneficiari: copilul în risc de separare de părinți, copilul în risc de abuz, neglijare și exploatare, copilul aflat sau care trăiește în stradă, copilul cu tulburări comportamentale și de integrare socială, copilul delincvent, copilul cu diverse adictii, copilul cu nevoie speciale, copilul din familia aflată în situații de dificultate, etc. Serviciile de consiliere acordate în centrele de zi privesc, de regulă, dar fară a se limita la aceasta, consiliere socială și psiho-socială, precum: consiliere privind orientarea școlară și prevenirea abandonului școlar, consiliere privind orientarea vocațională/profesională și facilitarea găsirii unui loc de muncă, consiliere privind identificarea, prevenirea și soluționarea cazurilor de abuz, neglijare și exploatare, consiliere privind facilitarea integrării în viață de familie și a comunității, consiliere pentru promovarea vieții de familie și menținerea relațiilor armonioase dintre părinți și copii, s.a;
· Interacționează permanent cu copilul și părinții, oferind încredere și siguranță;
· Încurajează și sprijină fiecare copil să participe la activitățile extrașcolare organizate de unitatea de învățământ și de centru;
· Participă la planificarea și medierea întâlnirilor  copil- familie/persoana importantă pentru copil; întâlnirile se organizează atât în centru, cât și la domiciliul acestuia;
· Oferă servicii de integrare/reintegrare în viață de familie și realizează monitorizarea legăturii/relațiilor dintre beneficiari și membrii familiilor acestora. Sprijină copilul și familia pentru refacerea/menținerea/consolidarea relațiilor copil-familie;
· Participă la activitatea de monitorizare a copilului care revine în familie (servicii post-integrare/reintegrare în beneficiul copilului și familiei). Perioada minimă de monitorizare este de 3 luni. Pentru monitorizarea reintegrării copiilor în familie, colaborează cu serviciile publice de asistență socială pe a căror rază teritorială își au domiciliul/rezidența copiii. Echipa centrului sprijină copilul familia pentru depășirea eventualelor situații de criză survenite în timpul perioadei de monitorizare (pentru CZ reintegrare);

· Evaluează periodic modul în care relațiile de familie influențează starea psihică, emoțională și comportamentul copiilor. Rezultatele evaluărilor se înscriu în fișele de monitorizare a PPI. Dacă rezultatele evaluărilor evidențiază existența unor situații care ar putea determina impunerea de restricții, cazurile respective sunt semnalate DGASPC Iași pentru analiză și intervenție, conform legii;
· Participă la elaborarea planului individualizat de integrare/reintegrare sociala a beneficiarului,  care cuprinde activități, terapii și servicii specifice, în concordanță cu nevoile și dorințele copilului. Toate activitățile specifice de integrare/reintegrare socială în care este implicat beneficiarul sunt consemnate în fișa de monitorizare a PPI de către fiecare specialist;
· În cazul copiilor rezidenți în centrele cu cazare din sistemul de protecție specială a copilului, acționează pentru diminuarea efectelor negative ale separării copilului de mediul de proveniență și integrarea într-un nou mediu de viață;

· Participă la organizarea și desfășurarea de activități de informare, consiliere, educație extracurriculara, terapii ocupaționale etc. care privesc nevoi diverse: cunoașterea drepturilor sociale și a legislației, a valorilor promovate în comunitate, a drepturilor și obligațiilor în calitate de cetățeni, acces la un loc de muncă, orientare vocațională, acces la formare profesională etc, în funcție de vârstă, nivel de dezvoltare, abilitați și talente personale, situație familială a beneficiarilor;
· Participă la organizarea de activități diverse pentru petrecerea timpului liber și asigură oportunități multiple de recreere și socializare care contribuie la dezvoltarea fizică, cognitivă, socială și emoțională a beneficiarilor, cultivă talentele acestora și spiritul de inițiativă;
· Participă la elaborarea Programul pentru recreere și socializare, elaborat cu implicarea și consultarea părinților/ocrotitorilor. Programul pentru recreere și socializare se întocmește lunar, cu detalierea activităților pentru fiecare săptămână și este adus la cunoștință copiilor și a părinților/ocrotitorilor acestora;
· Participă la serviciile destinate pregătirii beneficiarilor pentru viață independentă, facilitând astfel integrarea socială a acestora;
· Participă la elaborarea unui program individualizat de intervenție pentru dezvoltarea deprinderilor și pregătirea pentru viață independentă, pentru copiii care au astfel de recomandări stabilite prin PPI. Programul de intervenție pentru dezvoltarea deprinderilor și pregătirea copiilor pentru viață independentă, denumit în continuare program pentru viață independentă, anexă la PPI, stabilește și aplică metode și mijloace concrete de educare/instruire și de implicare a copiilor în efectuarea activităților uzuale ale vieții zilnice autonome (pornind de la asigurarea igienei personale, până la gestionarea bunurilor și banilor);
· Acordă servicii de consiliere psihologică și terapii specializate (după caz). În cazul în care situația o impune,  solicită șefului de centru/DGASPC Iași să asigure accesul copiilor la serviciile de consiliere psihologică oferite de alte centre/instituții/unități/cabinete de specializate existente în comunitate;
· În cazul beneficiarilor rezidenți în centrele cu cazare destinate copiilor din sistemul de protecție specială, specialistul responsabil elaborează lunar și trimite managerului de caz al copilului rapoarte de monitorizare privind efectuarea terapiilor/măsurilor recomandate și evoluția copilului;
· Realizează, în colaborare cu personalul de specialitate, planificarea serviciilor /terapiilor de recuperare/reabilitare funcțională de către copiii cu dizabilități;
· Consemnează în planul individualizat de recuperare/reabilitare elaborat pentru fiecare copil, anexă la PPI, terapiile/serviciile/programele de recuperare/reabilitare funcțională (psihoterapie, kinetoterapie, terapie prin masaj, hidroterapie, termoterapie, fizioterapie, terapii de expresie și ocupaționale, terapii speciale pentru diverse deficiențe motorii și senzoriale, terapii de relaxare s.a.) recomandate de structurile de specialitate prevăzute de lege (comisia pentru protecția copilului, serviciul de evaluare complexă a persoanelor cu dizabilități din cadrul DGASPC Iași);
· Activitățile/serviciile stabilite în Planul individualizat de recuperare/reabilitare sunt realizate și monitorizate de personalul de specialitate, iar informațiile privind evoluția copilului sunt consemnate în fișa de monitorizare a PPI. Datele referitoare la aplicarea PPI sunt consemnate de responsabilul de caz în rapoartele trimestriale;

· Realizează evidența zilnică a serviciilor de recuperare/reabilitare funcțională frecventate de copii, furnizate de specialist. Personalul de specialitate care acordă serviciile/terapiile de recuperare/reabilitare funcțională ține evidența zilnică a beneficiarilor, a activităților desfășurate pe intervale orare și monitorizează progresele înregistrate;
· Asigură servicii de suport în vederea facilitării accesului copiilor la procesul de evaluare/reevaluare periodică pentru încadrarea în grad de handicap. La solicitarea părinților copilului/ocrotitorului, responsabilul de caz al copilului cu dizabilități, cu suportul specialiștilor implicați în acordarea serviciilor de recuperare/reabilitare funcțională, elaborează un raport de stadiu cu privire la evoluția copilului și rezultatele aplicării planului individualizat de recuperare/reabilitare; 

· Asigură informarea copiilor care au discernământ, cu privire la necesitatea evaluării stării lor de sănătate și a capacităților funcționale, precum și referitor la terapiile/serviciile recomandate;
· Asigură informarea părinților/ocrotitorilor copiilor  cu privire la încadrarea copilului în grad de handicap și nevoile de îngrijire, tratament și recuperare;

· Participă la planificarea și organizarea, în funcție de vârstă și gradul de maturitate al beneficiarilor, a sesiunilor de instruire a acestora privind noțiuni de baza și cunoștinte generale din domeniul sănătății, prevenirea bolilor transmisibile, adoptarea unui stil de viață sănătos, combaterea unor obiceiuri nocive, prevenirea adictiilor, educație sexuală;

· Participă la organizarea trimestrială a sesiunilor  de informare și consiliere a beneficiarilor cu privire la tipurile de abuz, modalitatea de identificare și de sesizare a eventualelor abuzuri sau alte forme de tratament degradant;
· Participă la inițierea și organizarea de reuniuni periodice pentru informarea părinților în legătură cu planurile de acțiune pentru anul în curs, precum și întâlniri ocazionale, înaintea unor evenimente importante;
· Inițiază toate demersurile necesare pentru a stabili relații de colaborare activă cu familiile copiilor care frecventează centrul. Familiile copiilor sunt consiliate în scopul conștientizării importanței stabilirii unui parteneriat real cu personalul centrului pentru asigurarea eficacității serviciilor acordate și dezvoltarea armonioasă a copiilor;

· Asistă și sprijină psihologic beneficiarii și familiile lor pentru depășirea situațiilor de dificultate în care se află;

· Se asigură că drepturile legale ale beneficiarilor sunt respectate și monitorizează și, după caz,  participă la furnizarea serviciilor/activităților principale prevăzute în Nomenclatorul serviciilor, și anume: îngrijire personală, educare, dezvoltare abilitați de viață independentă, consiliere psihosocială și suport emoțional, supraveghere, reintegrarea familială și comunitară, socializare și activități culturale, inserție/reinserție socială, terapie ocupațională, consiliere și informare, orientare vocațională etc.;

· Efectuează deplasări în teren/muncă de teren și se implica în activități desfășurate în echipa;

· Participă la vizitele efectuate în centru de către părinți/alte persoane importante pentru copil și consemnează în rapoarte de întrevedere desfășurarea acestora;

· Dacă are suspiciunea sau identifică situații de abuz, neglijare și/sau exploatare a copilului,  în care sunt implicați membri ai personalului de serviciu, are obligația de a sesiza imediat șeful de centru sau, după caz, DGASPC Iași, care aplică legislația în vigoare;
· Participă la instrumentarea cazurilor pentru care se solicită încetarea frecventării centrului de zi, cazuri repartizate, pe linie ierarhică, spre soluționare; în instrumentarea cazurilor utilizează cunoștințele teoretice, practice, metodologiile de lucru, procedurile aprobate, recomandările șefului de centru, managerului de caz;
· Realizează evaluări psiho-sociale ale beneficiarilor și familiilor acestora pentru identificarea și definirea problemelor/nevoilor/dificultăților cu care se confruntă, întocmește rapoarte de evaluare, reevaluare, evoluție, referate, fișe, planuri, statistici, adrese, informări etc. cu privire la situația beneficiarilor;

· Participă la întâlnirile organizate de șeful de centru/ managerul de caz  în scopul analizării situației copilului (întâlniri de caz), inițiază și organizează  el însuși întâlniri de caz, cu echipa,  pentru soluționarea situației copilului;
· Colaborează cu psihopedagogul și educatorii  în stabilirea obiectivelor PPI, și în completarea instrumentelor de lucru și asigură supervizarea educatorilor;
· Aplică teste psihologice pentru stabilirea nivelului de dezvoltare psihologică, interpretează datele obținute, elaborează recomandările pe care le consideră necesare,  solicită, în unele cazuri, avizul  medicului neuropsihiatru și urmărește evoluția beneficiarilor  examinați;

· Concepe și organizează  programe de consigliere psihologică pentru beneficiarii care prezintă tulburări de comportament;

· Inițiază, concepe, coordonează și monitorizează programe de activitate educativ-recuperatorie, de abilitare și reabilitare pentru beneficiari;

· Colaborează cu toți actorii sociali și colectivele didactice din instituțiile de învățământ unde învață beneficiarii, în scopul respectării particularităților de personalitate ale beneficiarilor și nediscriminarii;

· Aduce la cunoștință beneficiarilor, în concordanță cu nivelul lui de înțelegere și cu gradul de dizabilitate/handicap, orice informație pertinentă referitoare la PPI, PIS, precum și a modalităților de aplicare propuse;

· Identifică opinia beneficiarului (reacția psiho-afectivă, verbală, etc.) referitoare la informațiile menționate anterior și furnizează beneficiarului, explicații referitoare la consecințele eventuale ale punerii în aplicare a opiniei sale, precum și a aplicării proiectului propus;

· Consiliază și informează părinții/ocrotitorii și alti membri ai familiei extinse a copilului, în vederea cunoașterii și înțelegerii drepturilor și nevoilor copilului, precum și a drepturilor și responsabilităților ce le revin în raport cu persoana acestuia;

· Participă activ la activitățile educative ale copiilor susținute de educator și la cele de socializare și culturale, în echipă, la evaluarea deprinderilor/abilitaților de viață independentă ale beneficiarilor din serviciul social;

· Asistă beneficiarul în  activitățile prevăzute pentru atingerea obiectivelor propuse în planurile elaborate (PPI);
· Evaluează rezultatele intervențiilor întreprinse și gradul de atingere a obiectivelor stabilite pentru fiecare caz în parte; în cazul neîndeplinirii obiectivelor analizează cauzele, propune reformularea acestora și identifică soluții alternative pentru îndeplinirea obiectivelor din planul de intervenție;

· Participă la completarea dosarelor beneficiarilor  întocmite și reactualizate conform legii și recomandărilor DGASPC Iași, consemnează intervențiile întreprinse și rezultatele acestora;

· Conștientizează rolul său în echipa multidisciplinară și dezvoltă relații profesionale, de colaborare, pe orizontală și pe verticală;

· Colaborează cu echipa de specialiști din cadrul DGASPC Iași, cu managerul de caz și cu alți actori sociali implicați în evaluarea/reevaluarea/monitorizarea evoluției copilului și asigură implementarea cu celeritate a recomandărilor din domeniul sau de activitate; sesizează și semnalează dificultățile de implementare și face propuneri pentru soluționarea problemelor identificate;

· Asigură informarea, consilierea psihosocială și suportul emoțional copilului și familiei  naturale/extinse/substitut, împreună cu asistentul social, în momentul admiterii copilului în centrul de zi  și, pe parcurs, ajutandu-i să depășească momentele de criză;

· Realizează consilierea și îndrumarea personalului în legătură cu proiectele personalizate ale beneficiarilor (PPI, etc.), incluzând reabilitarea și recuperarea;

· Sprijină planificarea și îndrumarea studenților practicanți și a voluntarilor, se implică în  dezvoltarea voluntariatului în serviciile sociale de zi, și confirmă/ asigură confirmarea efectuării orelor de practică /voluntariat;

· Participă la întocmirea/revizuirea procedurilor centrului, materialelor de prezentare, ghidurilor, codurilor și instrumentelor de lucru specifice domeniului de activitate;
· Răspunde în fața șefului de centru pentru activitatea desfășurată;

· Răspunde de calitatea, exactitatea și legalitatea documentelor și demersurilor realizare și de rezolvarea în termenul legal a sarcinilor de serviciu;

· Primește și soluționează și alte sarcini trasate de conducerea centrului, pe linie ierarhică, în limita competențelor profesionale pe care le are;
· Îndeplinește sarcini/ atribuții/ responsabilități specifice postului în toate serviciile sociale din cadrul centrului de servicii sociale. (DOAR ACOLO UNDE ESTE CAZUL CSS și se vor menționa denumirile serviciilor sociale!!);
ALTE ATRIBUȚII ȘI RESPONSABILITĂȚI: 

a)
Privind relațiile interpersonale/comunicarea:

•
Stabilește și menține relații profesionale cu întreg personalul centrului precum și cu părinții copiilor/tinerilor cu nevoi sociale sau speciale și colaboratorii din afara serviciului social;

•
Răspunde de corectitudinea informațiilor furnizate colegilor/părinților în lucrul cu copilul/tânărul cu nevoi sociale sau speciale;

•
Colaborează activ cu personalul instituției în dezvoltarea și menținerea legăturilor familiale ale beneficiarului;

b)
Față de echipamentul din dotare:

•
Respectă normele de funcționare și utilizare prevăzute pentru echipamentele folosite;

•
Asigură menținerea și utilizarea în condiții adecvate a obiectelor/bunurilor existente în centru;

•
Răspunde de informarea imediată a persoanelor responsabile privind orice defecțiune în funcționarea echipamentului cu care își desfășoară activitatea; 

•
Răspunde de dezvoltarea și amenajarea cabinetului psihologic, solicitând sprijinul conducerii pentru alocarea spațiului și a materialului necesar;

c)
Privind securitatea și sănătatea muncii:

•
Își însușește și respectă prevederile legislației din domeniul securității și sănătății în muncă;

•
Își desfășoară activitatea în conformitate cu pregătirea, instruirea și recomandările angajatorului, pe linie ierarhică, astfel încât să nu expună la pericol de accidentare sau îmbolnăvire atât propria persoană, cât și alte persoane (copii/tineri/adulți) care pot fi afectate de acțiunile sau omisiunile sale în timpul activității;

· În caz de incendii, dezastre, calamitați naturale etc., cunoaște și aplica „Norma generală de apărare împotriva incendiilor din 25/02/2007”:

· Acționează pentru evacuarea persoanelor și salvarea bunurilor prin următoarele reguli cunoscute; 

· Alarmează personalul și beneficiarii prin diferite metode: diverse dispozitive, voce;

· Mânuiește stingătoarele portative din dotare, hidranți interiori  și exeteriori;

· Oprește  de urgenta energia din  tabloul electric;

· Asigură declanșarea sau oprirea instalațiilor în diferite situații de urgență (instalații detectare a fumului/incendiilor, instalație electrică);

· Asigură evacuarea persoanelor și a bunurilor materiale din sectoarele de activitate;

d)
Privind regulamentele / procedurile de lucru:

•
Cunoaște și respectă ROF, proceduri de lucru, Carta drepturilor beneficiarilor, Codul de etică, Proiectul instituțional și alte reglementări ale instituției angajatoare și alte centrului în care-și desfășoară activitatea profesională;

•
Își însușește legislația în domeniu și participă la cursuri, seminarii și simpozioane cu tematică specifică domeniului de activitate, în funcție de nevoile de formare identificate/declarate, participă la diverse cursuri de formare care îi pot ajuta în optimizarea muncii lor,

•
Păstrează confidentialitatea informațiilor și a documentelor de serviciu;

•
Respectă principiile care stau la baza activității instituției și regulile deontologice;

D. Sfera relațională a titularului postului

1. Sfera relațională internă:

a) Relații ierarhice:

- subordonat față de: subordonat față de șeful de centru; 

- superior pentru: supervizor pentru educatorii din centru; 

b) Relații funcționale: colaborează cu întreg personalul centrului;

c) Relații de control: -: - Completați, după caz!

d) Relații de reprezentare: reprezintă centrul la întâlnirile de perfecționare desemnat de către șeful de centru și colaborează  cu personalul din cadrul celorlalte serviciilor sociale similare.

2. Sfera relațională externă:

a) cu autorități și instituții publice: reprezintă, prin delegare, serviciul social în relație cu autoritățile și instituțiile publice

b) cu organizații internaționale: - Completați, după caz!
c) cu persoane juridice private: - Completați, după caz!
3. Delegarea de atribuții și competență: psiholog din cadrul aceluiași serviciu social/ CSS sau Completați, după caz!
E. Întocmit de:

1. Numele și prenumele:

2. Funcția de conducere:

3. Semnătura .....

4. Data întocmirii .....

F. Luat la cunoștință de către ocupantul postului:

1. Numele și prenumele:

2. Semnătura .....

3. Data .....

G. Contrasemnează:

1. Numele și prenumele:

2. Funcția:

3. Semnătura .....

4. Data .....

Vizat, 

1. Serviciul Resurse Umane, Formare Profesională,

Registratură și Arhivă,

2. Numele și prenumele:

3. Semnătura .....

4. Data .....

